Veivuke ni matanitu ki na bisinisi ni iTaukei
E dua na veivuke vakailavo e sa tiko e nai Tuvatuva ni Lavo ni Matanitu e na 2018– 2019, na kena vukei na iTaukei e na nodra vakaduri bisinisi e na nodra tiki ni qele.
E na nona veisiko tiko na turaga Paraiminisita, o Voreqe Bainimarama, kina veikorokoro vakaitaukei e vakauqeti ira mera vakayagataka na veivuke oqo.
E na yabaki sa oti e dua na mataqali mai Nadi e a kerea me tauyavutaka kina na nodratou bisinisi.
Na veivuke oqo, e tukuna na turaga Paraiminisita, ni ratou a vakayagata talega mai Natogadravu, Tailevu.
“Na uma ilavo oqo e tiko e na Tabacakacaka ni iTaukei,” e tukuna na turaga Paraiminisita.
“E dua na ka era dau leqataka na via mai tauyavutaka e dua na bisinisi e na noda vanua, na qele, ia vei ira na iTaukei ni qele na uma ilavo oqo e vakatabakidua sara ga kivei ira mera kerea me tauyavutaki kina na mataqali bisinisi cava ga era via vakaitavitaki ira kina.”
E vakaraitaka kina Siga Vou o Joji Waqa na turaganikoro mai koro o Natavea, Naitasiri, ni sa totoka vakaoti na veivuke esa vakayacora tiko na matanitu kivei ira na iTaukei, ia ko ira ga era vukei mera qarauna na nodra bisinisi.
Na matanitu e tukuna ni vukei ira na dau teitei mai Natavea e na kena ta na gaunisala kina nodra iteitei.
“Sa oti na colati mai ni voli kina koro me qai mai vodo e na lori, ia e na gauna oqo e sa kele na lori e na yasa ga ni teitei me vodo nai voli kina makete e Nausori kei Suva,” e tukuna o Waqa.
Ko ira na dauteitei e Natavea era volitaki tavioka, dalo, jaina kei so tale na ivoli ka wili kina na kakana draudrau.
Ni tarogi se na dua na nodra bisinisi era na tauyavutaka, e tukuna ni rauta ga na nodra teitei.
Feedback: maikab@fijisun.com.fj
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn dan_Latn